Temeljem članka 17., stavka 1. Zakona o sustavu civilne zaštite („Narodne Novine“ broj 82/15, 118/18, 31/20, 20/21), članka 48. i članka 52. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne Novine“ broj 66/21) te članka 26. Statuta Općine Kloštar Ivanić („Glasnik Zagrebačke županije“ broj 13/21 ) Općinsko vijeće Općine Kloštar Ivanić na 5. sjednici održanoj dana 07.12.2021. godine, donijelo je

**ANALIZU STANJA**

**sustava civilne zaštite na području Općine Kloštar Ivanić za 2021. godinu**

# 1. UVOD

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

Općina Kloštar Ivanić obavezna je organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

Člankom 17. stavak 1. Zakona o sustavu civilne zaštite („Narodne Novine“ broj 82/15, 118/18, 31/20, 20/21) definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju Analizu stanja i godišnji Plan razvoja sustava civilne zaštite s financijskim učincima za trogodišnje razdoblje te Smjernice za organizaciju i razvoj sustava koje se razmatraju i usvajaju svake četiri godine.

Temeljem Smjernica za organizaciju i razvoj sustava civilne zaštite Općine Kloštar Ivanić za razdoblje od 2020. do 2023.god., te Plana razvoja sustava civilne zaštite Općine Kloštar Ivanić za 2021. s trogodišnjim financijskim učincima usvojeni su sljedeći dokumenti:

* Odluka o postupku izrade Procjene rizika od velikih nesreća za Općinu Kloštar Ivanić i osnivanju Radne skupine (KLASA: 810-01/21-01/03, URBROJ: 238/14-02-21-01, od 01.07.2021.god.),
* Odluka o osnivanju Stožera civilne zaštite Općine Kloštar Ivanić i imenovanju načelnika, zamjenika načelnika i članova Stožera (KLASA: 810-03/21-01/03, URBROJ: 238/14-02-21-03, od 15.11.2021.god.),
* Odluka o usvajanju Plana Plana vježbi civilne zaštite Općine Kloštar Ivanić za 2022. godinu (KLASA: 810-03/21-01/01, URBROJ: 238/14-02-21-19, od 22.11.2021.god.),
* Odluka o donošenju Procjene rizika od velikih nesreća za Općinu Kloštar Ivanić (KLASA: 810-01/21-01/03, URBROJ: 238/14-02-21-14, od ….12.2021.god.),
* Analizu stanja sustava civilne zaštite na području Općine Kloštar Ivanić za 2022. godinu (KLASA: 810-01/21-01/03, URBROJ: 238/14-02-21-15, od ….12.2021.god)
* Plan razvoja sustava civilne zaštite na području Općine Kloštar Ivanić za 2022.god. s trogodišnjim financijskim učincima (KLASA: 810-01/21-01/03, URBROJ: 238/14-02-21-16, od ….12.2021.god

Na području Općine Kloštar Ivanić mjere i aktivnosti u sustavu civilne zaštite provode sljedeće operativne snage sustava civilne zaštite:

* Stožer civilne zaštite Općine Kloštar Ivanić,
* Povjerenici civilne zaštite i njihovi zamjenici,
* Koordinatori na lokaciji,
* Pravne osobe od interesa za sustav civilne zaštite (Osnovna škola Kloštar Ivanić),
* Operativne snage vatrogastva Općine Kloštar Ivanić (DVD Kloštar Ivanić i DVD Brezova),
* Hrvatski Crveni križ – Gradsko društvo Crvenog križa Ivanić-Grad,
* Hrvatska gorska služba spašavanja (HGSS) – Stanica Zagreb,
* Udruge građana.

# 2. VAŽNIJE SASTAVNICE SUSTAVA CIVILNE ZAŠTITE I NJIHOVO STANJE

* **Procjena rizika od velikih nesreća Općine Kloštar Ivanić**

Na temelju članka 17. stavka 1. Zakona o sustavu civilne zaštite („Narodne Novine“ broj 82/15, 118/18, 31/20, 20/21), članka 19. stavka 1. alineje 11. i članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) i članka 57. Statuta Općine Kloštar Ivanić („Glasnik Zagrebačke županije broj 13/21), Općinsko vijeće Općine Kloštar Ivanić usvojilo je Odluku o donošenju Procjene rizika od velikih nesreća za Općinu Kloštar Ivanić (KLASA: 810-01/21-01/03, URBROJ: 238/14-02-21-14, od ...12.2021.god.).

Procjenu rizika od velikih nesreća Općine Kloštar Ivanić Radna skupina imenovana Odlukom o postupku izrade Procjene rizika od velikih nesreća za Općinu Kloštar Ivanić i osnivanju Radne skupine (KLASA: 810-01/21-01/03, URBROJ: 238/14-02-21-01, od 01.07.2021.god.).

Procjena rizika od velikih nesreća izrađena je sukladno Smjernicama za izradu procjena rizika od velikih nesreća za područje Zagrebačke županije (KLASA: 022-01/17-01/09, URBROJ: 238/7-03-17-38, Zagreb, 13.02.2017.god.)

Procjena rizika od velikih nesreća temelj je izrade Plana djelovanja civilne zaštite.

## 2.1. PLANSKI DOKUMENTI

* **Plan djelovanja civilne zaštite Općine Kloštar Ivanić**

Na temelju odredbe članka 17. stavka 3. Zakona o sustavu civilne zaštite („Narodne Novine“ broj 82/15, 118/18, 31/20), načelnik Općine Kloštar Ivanić donio je Plan djelovanja civilne zaštite Općine Kloštar Ivanić (KLASA: 810-01/20-01/03, URBROJ: 238/14-02-20-4, od 21.09.2020.god.)., kojeg je na temelju čl. 67. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne Novine“ broj 49/17) izradila Ustanova za obrazovanje odraslih za poslove zaštite osoba i imovine „Defensor“, Zagrebačka 71, 42 000 Varaždin.

Općina Kloštar Ivanić izraditi će novi Plan djelovanja civilne zaštite Općine Kloštar Ivanić sukladno članku 59., stavku 3. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“ broj 66/21).

## 2.2. EVIDENCIJA OPERATIVNIH SNAGA SUSTAVA CIVILNE ZAŠTITE

* **Vođenje evidencije pripadnika operativnih snaga sustava civilne zaštite**

Sukladno Pravilniku o vođenju evidencija pripadnika operativnih snaga sustava civilne zaštite („Narodne Novine” broj 75/16) ustrojena je evidencija vlastitih pripadnika za operativne snage sustava civilne zaštite Općine Kloštar Ivanić za:

* Članove Stožera civilne zaštite
* Povjerenike i zamjenike povjerenika civilne zaštite
* Pravne osobe od interesa za sustav civilne zaštite
* Koordinatore na lokaciji

Podaci o pripadnicima operativnih snaga kontinuirano se ažuriraju u planskim dokumentima.

# 3. OPERATIVNE SNAGE SUSTAVA CIVILNE ZAŠTITE NA PODRUČJU OPĆINE KLOŠTAR IVANIĆ

## 3.1. STOŽER CIVILNE ZAŠTITE

Stožer civilne zaštite Općine Kloštar Ivanić osnovan je Odlukom o osnivanju Stožera civilne zaštite Općine Kloštar Ivanić i imenovanju načelnika, zamjenika načelnika i članova Stožera (KLASA: 810-03/21-01/03, URBROJ: 238/14-02-21-03, od 15.11.2021.god.),

Stožer civilne zaštite je stručno, operativno i koordinativno tijelo za provođenje mjera i aktivnosti civilne zaštite u velikim nesrećama i katastrofama. Stožer civilne zaštite obavlja zadaće koje se odnose na prikupljanje i obradu informacija ranog upozoravanja o mogućnosti nastanka velike nesreće i katastrofe, razvija plan djelovanja sustava civilne zaštite na svom području, upravlja reagiranjem sustava civilne zaštite, obavlja poslove informiranja javnosti i predlaže donošenje odluke o prestanku provođenja mjera i aktivnosti u sustavu civilne zaštite. Radom Stožera civilne zaštite Općine rukovodi načelnik Stožera, a kada se proglasi velika nesreća, rukovođenje preuzima načelnica Općine. Stožer civilne zaštite Općine upoznat je sa Zakonom o sustavu civilne zaštite te drugim zakonskim aktima, načinom djelovanja sustava civilne zaštite, načelima sustava civilne zaštite te sl. Većina članova Stožera civilne zaštite Općine osposobljena je za provođenja mjera i aktivnosti u sustavu civilne zaštite. Temeljem članka 6. st.2 Pravilnika o mobilizaciji, uvjetima i načinu rada operativnih snaga sustava civilne zaštite („Narodne Novine“ broj 69/16), u slučaju velike nesreće, Stožer civilne zaštite Općine može predložiti organiziranje volontera i način njihovog uključivanja u provođenje određenih mjera i aktivnosti u velikim nesrećama i katastrofama, u suradnji sa središnjim tijelom državne uprave nadležnim za organiziranje volontera. Način rada Stožera uređuje se Poslovnikom koji donosi općinski načelnik.

Kontakt podaci Stožera civilne zaštite kao i drugih operativnih snaga sustava civilne zaštite (adrese, fiksni i mobilni telefonski brojevi), kontinuirano se ažuriraju u planskim dokumentima Općine.

Tablica 1: Prikaz podataka Stožera civilne zaštite

|  |  |
| --- | --- |
| **BROJ ČLANOVA** | **- 12** |
| **AKTIVNOSTI PROVEDENE U 2021.GOD.** | * održani sastanci Stožera civilne zaštite * provedene potrebne aktivnosti vezane uz zaštitu od požara za 2021. godinu kao i brojne aktivnosti vezano za COVID-19 |

## 3.2. OPERATIVNE SNAGE VATROGASTVA

Na području Općine Kloštar Ivanić djeluje Vatrogasna postrojba Grada Ivanić - Grada i dobrovoljna vatrogasna društva s područja Općine Kloštar Ivanić uz koordinaciju Vatrogasne zajednice Općine Kloštar Ivanić. Vatrogasna postrojba Grada Ivanić - Grada obavlja, na temelju Ugovora od 31.1.2021. godine, vatrogasnu djelatnost u provedbi mjera zaštite od požara ili eksplozija što se sastoji u gašenju požara i spašavanju ljudi i imovine ugroženih požarom i eksplozijom, obavljanju tehničke intervencije u nezgodama i opasnim situacijama (prometne nesreće, elementarne nepogode, tehnološke nesreće i sl.), 24-satno vatrogasno dežurstvo na broju 193. U Vatrogasnoj zajednici Općine Kloštar Ivanić djeluje osam DVD-a od kojih su samo tri društva (DVD Kloštar Ivanić, DVD Lipovec Lonjski i DVD Krišci) operativna na cijelom području Općine Kloštar Ivanić, a preostalih pet djeluje u okviru svojeg mjesta.

Vatrogasna zajednica Općine kao udruga vatrogasaca Općine koordinira rad svojih članova (društava), provodi obuku kadrova, nabavlja opremu, organizira društvena natjecanja te vrši ostale akcije po planu zaštite od požara.

Tablica 2: Prikaz spremnosti operativnih snaga vatrogastva DVD-a Bešlinec

|  |  |
| --- | --- |
| **POPIS POSTOJEĆE OPREME** | * Vatrogasna pumpa Rosenbauer 8/8 * Vatogasna pumpa Honda * Brentače – 8 kom * Usisne cijevi 75 mm – 4 m * Tlačna cijev 75 mm – 4 kom * Tlačna cijev 52 mm – 6 kom * Usisna sitka 75 mm * Trodjelna razdjelnica * Mlaznica – 3 kom * Vatrogasna sjekira * Aparat za gašenje S-6 – 3 kom * Sabirnica * Hidrantski nastavak * Ključ za hidrant * Metlanice – 5 kom * Naprtnjače – 2 kom * Univerzalni ključ – 3 kom * Lopata – 2 kom * Zaštitno intervencijsko odijelo / kombinezon – 10 kom * Radni opasač – 10 kom * Zaštitna kaciga – 10 kom * Zaštitne rukavice intervencijske – 10 kom * Intervencijske čizme kožne – 10 kom * Karabin za opasač – 5 kom * Podkapa – 10 kom |
| **VOZILA** | * Kombi vozilo Renault trafic * Kombi vozilo Fiat |

Tablica 3: Prikaz spremnosti operativnih snaga vatrogastva DVD-a Čemernica Lonjska

|  |  |
| --- | --- |
| **POPIS POSTOJEĆE OPREME** | * Vatrogasna pumpa Rosenbauer 8/8 * Obična mlaznice 52 mm – 3 kom * Tlačne cijevi 52 mm – 9 kom * Tlačne cijevi 75 mm – 9 kom * Prijelaznice 75/52 mm * Usisne cijevi 75 mm – 4 kom * Usisne sitka 75 i 110 mm – 2 kom * Ključ za cijevi ABC – 3 kom * Uže za usisne cijevi – 4 kom * Univerzalni ključ * Ključ za podzemni hidrant * Trodjelna razdjelnica * Podvezice za cijevi – 2 kom * Aparat za gašenje požara S-6 – 2 kom * Zaštitno intervencijsko odijelo / kombinezon – 2 kom * Radni opasač – 2 kom * Zaštitna kaciga – 2 kom * Zaštitne rukavice intervencijske – 2 kom * Intervencijske čizme kožne – 2 kom * Podkapa – 2 kom |

Tablica 4: Prikaz spremnosti operativnih snaga vatrogastva DVD-a Kloštar Ivanić

|  |  |
| --- | --- |
| **POPIS POSTOJEĆE OPREME** | * Agregat Kohler command 7 kw * Vatrogasna motorna štrcaljka „Rosenbauer“ 8/8 * Sirena električna * Sirena ručna * Usisne cijevi 110 mm – 7 kom * Tlačne cijevi 75 mm – 17 kom * Tlačne cijevi 52 mm – 20 kom * Razdjelnica trodjelna B/2C * Razdjelnica dvodjelna C/2C * Sabirnica 110/2x75 mm * Mlaznica obična 52 mm – 4 kom * Mlaznica kombinirana 52 mm – 4 kom * Mlaznica za tešku pjenu 52 mm * Mlaznica za srednjetešku pjenu 52 mm * Mlaznica „TAJFUN” 52 mm * Mlaznica turbo 52 mm * Mlaznica sa zasunom 75 mm – 2 kom * Hidrantski nastavak B/2B * Hirantski nastavak B/1C - 2 kom * Ključ za hidrant – 2 kom * Ključ za spojnice A/B/C – 3 kom * Dubinosrkač * Usisna kopa 110 mm * Međumješalica Z-2-4 * Izolacioni aparat „DRAEGER” – 5 kom * Maska za izolacioni aparat „DRAEGER” – 5 kom * Boce za zrak čelik / kompozit – 9/4 * Metlanica za šumske požare – 8 kom * Maketa VMŠ * Dubinosrkač „TURBO” * Opasač za spašavanje visina/dubina – 2 kom * Opasač vatrogasni s karabinerom – 13 kom * Vatrogasna sjekira – 3 kom * Torbica s užetom 2 kom * Ključ za nadzemni hidrant – 2 kom * Zaština kaciga Gallet – 2 kom * Ručna akumulatorska svjetiljka Varta – 4 kom * Produžni kabel 50 m * Pumpa dubinska električna * Kaciga za mladež – 10 kom * Čizme zaštitne kožne „Sv. Florijan“ – 8 kom * Intervencijsko odijelo „Protek“ – 9 kom * Zaštitno intervencijsko odijelo / kombinezon – 20 kom * Radni opasač – 20 kom * Zaštitna kaciga – 20 kom * Zaštitne rukavice intervencijske - 20 * Zaštitne rukavice kožne – 5 kom * Intervencijske čizme kožne – 20 kom * Karabin za opasač – 20 kom * Podkapa – 20 kom |
| **VOZILA** | Navalno vozilo Magirus 170 D  Malo navalno vozilo Mazda BT50 Pick - Up |

Tablica 5: Prikaz spremnosti operativnih snaga vatrogastva DVD-a Križci

|  |  |
| --- | --- |
| **POPIS POSTOJEĆE OPREME** | * Vmš zigler * Zaštitno intervencijsko odijelo / kombinezon – 10 kom * Radni opasač – 10 kom * Zaštitna kaciga – 10 kom * Zaštitne rukavice intervencijske – 10 kom * Intervencijske čizme kožne – 10 kom * Karabin za opasač – 10 kom * Podkapa – 10 kom |
| **VOZILA** | * Navalno vozilo Magirus 232 * Autocisterna neregistrirana * Kombi vozilo Mercedes 212 |

Tablica 6: Prikaz spremnosti operativnih snaga vatrogastva DVD-a Lipovec Lonjski

|  |  |
| --- | --- |
| **POPIS POSTOJEĆE OPREME** | * Mvš magirus 8/8 * Mvš honda wb 30xt * Usisne cijevi 110 mm – 4 kom * Usisna cijev 52 mm – 4 kom * Usisna sitka 110 mm – 2 kom * Tlačne cijevi 75 mm * Tlačne cijevi 52 mm – 7 kom * Razdjelnica b/3c sa ventilima – 2 kom * Hidrantski nastavak jednodijelni * Ključ za hidrant – 2 kom * Ključ abc – 2 kom * Nosač cijevi – 5 kom * Držač cijevi – 2 kom * Aparat za gašenje požara s-6 – 3 kom * Aparat za gašenje požara s-9 – 2 kom * Aparat za gašenje požara s-50 – 3 kom * Visokotlačna mlaznica 52 mm * Užad za usisni vod – 2 kom * Drvene ljestve kukače * Čaklje – 2 kom * Ručna aku svjetiljka * Električna sirena * Ručna sirena * Vatrogasna prikolica * Maketa za vježbu * Agregat za električnu energiju * Naprtnjača 25 l * Nosila sanitetska – 2 kom * Zaštitno intervencijsko odijelo / kombinezon – 10/5 * Radni opasač – 15 kom * Zaštitna kaciga – 15 kom * Zaštitne rukavice intervencijske – 15 kom * Intervencijske čizme kožne – 15 kom * Podkapa – 15 kom |
| **VOZILA** | * Navalno vozilo Magirus 170 D11 * Kombi vozilo Citroen Jumper 30 HDI |

Tablica 7: Prikaz spremnosti operativnih snaga vatrogastva DVD-a Obreška

|  |  |
| --- | --- |
| **POPIS POSTOJEĆE OPREME** | * Mvš magirus 8/8 * Usisne cijevi 110 mm – 4 kom * Tlačne cijevi 75 mm – 4 kom * Tlačne cijevi 52 mm – 6 kom * Razdjelnica b/3c – 2 kom * Usisna sitka 110 mm – 2 kom * Ključ za hidrante * Ključ abc – 3 kom * Prijelaznica 75/110 mm * Prijelaznica 75/52 mm * Mlaznica 52 mm - 2 kom * Univerzalna mlaznica turbo 52 mm – 4 kom * Univerzalna mlaznica turbo 75 mm – 4 kom * Užad za usisni vod – 2 kom * Zaštitno intervencijsko odijelo / kombinezon – 10 kom * Radni opasač – 10 kom * Zaštitna kaciga – 10 kom * Zaštitne rukavice intervencijske – 10 kom * Intervencijske čizme kožne – 10 kom * Vatrogasna sjekirica * Karabin za opasač – 6 kom * Podkapa – 10 kom |
| **VOZILA** | * Kombi vozilo |

Tablica 8: Prikaz spremnosti operativnih snaga vatrogastva DVD-a Sobočani

|  |  |
| --- | --- |
| **POPIS POSTOJEĆE OPREME** | Mvš ziegler 8/8  Usisne cijevi 110 mm – 5 kom  Tlačne cijevi 75 mm – 8 kom  Tlačne cijevi 52 mm – 10 kom  Razdjelnica b/3c – 2 kom  Usisna sitka 110 mm  Hidrantski nastavak 2c – 2 kom  Hidrantski nastavak 1c  Nosač cijevi - 10 kom  Držač cijevi – 2 kom  Ključ za hidrante  Ključ abc – 8 kom  Naprtnjača v25 – 2 kom  Metlanice – 4 kom  Mlaznica 52 mm – 5 kom  Užad za usisni vod – 2 kom  Ručna sirena  Zaštitno intervencijsko odijelo / kombinezon – 9 kom  Radni opasač – 9 kom  Zaštitna kaciga – 9 kom  Zaštitne rukavice intervencijske – 5 kom  Intervencijske čizme kožne – 5 kom  Karabin za opasač – 9 kom  Podkapa – 3 kom |

Zadaće i ciljevi operativnih snaga vatrogastva Općine utvrđeni su Zakonom o vatrogastvu („Narodne Novine“ broj 106/99, 117/01, 36/02, 96/03, 139/04, 174/04, 38/09 i 80/10), Zakonom o zaštiti od požara („Narodne Novine“ broj 92/10), Statutom i Godišnjim programom rada.

Pregled aktivnosti provedenih u 2021.god.:

* provođenje preventivnih mjera: dežurstva i ophodnje svih društava posebice u vrijeme paljenja trave, korova i „Uskrsnih krjesova“,
* provođenje osposobljavanja i usavršavanja vatrogasnih kadrova putem teorijske nastave, praktičnim, kondicijskim i tjelesnim vježbama,
* donošenje Financijskog plana i Godišnjeg programa rada,
* provjera ispravnosti postojeće opreme i vozila,
* provođenje vježbi,
* obavješćivanje stanovništva o zabrani spaljivanja u ljetnim mjesecima putem letaka i javnih medija (suzbijanje požara otvorenog tipa),
* održavanje sastanaka Zapovjedništva,
* provođenje teorijske nastave i praktičnih vježbi prema vježbovniku s operativom,
* obilježavanje dana Sv. Florijana,
* obavljeni su redovni liječnički pregledi operativne postrojbe,
* čišćenje spremišta i garaža te održavanje opreme i vozila,
* rad na promociji vatrogasne službe i primanje mladih čalnova.

## 3.3. HRVATSKI CRVENI KRIŽ – Gradsko društvo Crvenog križa Ivanić Grad

Gradsko društvo Crvenog križa je nevladina, humanitarna i neprofitna udruga, najviši organ upravljanja je Skupština koja bira unutarnja tijela, a vanjskoj i unutarnjoj javnosti se jednom godišnje podnose izvješća za proteklu godinu kao što se i donose i godišnji planovi i programi. Organizacija počiva na dobrotvornom i besplatnom radu i angažmanu članstva i volontera koji udružuju svoje vrijeme, znanje, novac i ostale resurse prema svojim mogućnostima.

Općina Kloštar Ivanić pripada nadležnosti GD Crvenog Križa Ivanić Grad koje aktivno sudjeluje u osnovnim djelatnostima od kojih su za područje civilne zaštite najvažnije: osposobljavanje za pružanje prve pomoći, dobrovoljno darivanje krvi, služba spašavanja života na vodi i ekološke zaštite priobalja te ostale aktivnosti. Kao jedna od zadaća je osposobljavanje članstva i građana za njihovu samo zaštitnu funkciju u oružanim sukobima i drugim izvanrednim situacijama, kao i ustrojavanje, obučavanje i opremanje ekipa prve pomoći za izvršenje zadaća u slučaju velikih nesreća, epidemija i oružanih sukoba. Za ovu ulogu potrebno je obnoviti i kvalitetno opremiti ekipe, jer postojeća oprema je zastarjela i dotrajala, kako bi mogle dati svoj doprinos u slučaju potrebe aktiviranja sustava civilne zaštite.

Pregled aktivnosti provedenih u 2021.god.:

* održavanje tečaja prve pomoći,
* organiziranje službe traženja te prevenciju trgovine ljudima i zlostavljanja,
* organiziranje dobrovoljnog darivanja krvi,
* obilježavanje Svjetskog dana zdravlja prigodnim aktivnostima,
* suradnja i organizacija zajedničkih akcija s udrugama,
* osiguravanje palijativne skrbi i opremanje potrebitih sa ortopedskim pomagalima,
* pomoć obiteljima u potrebi socijalnim intervenicijama,
* zaštita i spašavanje,
* suradnja s školama, vrtićima, bolnicama, staračkim domovima.

## 3.4. HRVATSKA GORSKA SLUŽBA SPAŠAVANJA – Stanica Zagreb (Pozivanje putem centra 112)

Operativne snage Hrvatske Gorske službe spašavanja temeljna su operativna snaga sustava civilne zaštite u velikim nesrećama i katastrofama i izvršavaju obveze u sustavu civilne zaštite sukladno posebnim propisima kojima se uređuje područje djelovanja Hrvatske gorske službe spašavanja.

HGSS stanica Zagreb pokriva gotovo četvrtinu stanovništva RH. Djeluje na području Grada Zagreba (789.655 stanovnika) i Zagrebačke županije, koju u zapadnom dijelu dijeli sa Stanicom Samobor. To podrazumijeva da u Zagrebačkoj županiji Stanica Zagreb pokriva 5 gradova – Velika Gorica (63.511 stanovnika), Dugo Selo (17.531), Vrbovec (14.802), Sv. Ivan Zelina (15.990) i Ivanić-Grad (14.544) te 14 općina – Bedenica (1.426), Bistra (6.621), Brckovljani (6.857), Dubrava (5.246), Farkaševac (1.913), Gradec (3.697), Jakovlje (4.012), Kloštar Ivanić (6.081), Kravarsko (1.982), Križ (6.962), Orle (1.967), Pisarovina (3.678), Pokupsko (2.223) i Rugvica 7.846).

Godišnji prosjek akcija spašavanja koje članovi HGSS Stanice Zagreb odrade je 112.

Kako bi kvalitetno i na vrijeme reagirala na sve izazove Stanica Zagreb ima trenutno 84 člana. Od toga je 77 gorskih spašavatelja (51 u aktivnom sastavu te 24 u pričuvnom) i 7 pripravnika, 12 gorskih spašavatelja su instruktora HGSS. U tom sastavu je 5 liječnika i jedan medicinski tehničar, 8 članova s položenim tečajem za asistenciju liječnicima pri helikopterskom spašavanju, svi članovi imaju položenu prvom pomoći, a 36 članova je prošlo i obuku iz ITLS-a. Također, Stanica Zagreb ima 10 letača spašavatelja i jednog instruktora helikopterskog spašavanja s licencom Air Zermatt, 10 učitelja skijanja, 15 članova osposobljenih za digitalnu kartografiju i vođenje potraga te dva licencirana potražna tima sa psima, 13 osposobljenih voditelja spašavanja u speleološkim objektima, 32 ronioca raznih kategorija, a od toga su 3 ronioca osposobljena za spašavanje iz potopljenih speleoloških objekata ili voda do dubine 100 metara. Imamo također 28 članova osposobljenih za spašavanje na brzim vodama i potopljenim područjima, a 13 je članova završilo tečaj rukovanja eksplozivnim tvarima za potrebe proširivanja uskih prolaza prilikom spašavanja u speleološkim objektima.

O održavanju hladnog pogona brinu se dva zaposlenika.

Članovi HGSS Stanice Zagreb sudjeluju aktivno u svim djelatnostima HGSS-a te su operativna svaka Civilne zaštite na područjima jedinica lokalne i regionalne samouprave.

HGSS Stanica Zagreb posjeduje sljedeću opremu:

* oprema za spašavanje i transport u svim uvjetima i terenima
* sanitetska oprema
* oprema za komunikaciju - radiostanice ručne i u vozilima, stacionarni repetitori na Sljemenu i VMD neboderu, mobilni repetitor
* Vozila - na raspolaganju dva terenska vozila, dva kombi vozila i dva putnička automobila.

## 3.5. POVJERENICI CIVILNE ZAŠTITE I NJIHOVI ZAMJENICI

Temeljem odredbe članka 34. stavak 1. Zakona o sustavu civilne zaštite („Narodne Novine“ broj 82/15, 118/18), a sukladno Odluci o donošenju Procjene rizika od velikih nesreća za Općinu Kloštar Ivanić (KLASA: 810-01/18-01/01, URBROJ: 238/14-01-148-13, od 18.04.2018. godine) Općinski načelnik Općine Kloštar Ivanić donijeti će Odluku o imenovanju povjerenika civilne zaštite i njihovih zamjenika.

Broj povjerenika civilne zaštite i njihovih zamjenika na području Općine Kloštar Ivanić odredio je Općinski načelnik Općine Kloštar Ivanić Odlukom o određivanju broj povjerenika civilne zaštite i njihovih zamjenika za područje Općine Kloštar Ivanić (KLASA: 810-01/19-01/02, URBROJ: 238/14-02-19-9, od 25. studenog 2019.god.).

Kontakt podaci povjerenika i zamjenika povjerenika civilne zaštite kao i drugih operativnih snaga sustava civilne zaštite (adrese, fiksni i mobilni telefonski brojevi), kontinuirano se ažuriraju u planskim dokumentima Općine te evidenciji pripadnika operativnih snaga.

## 3.6. KOORDINATORI NA LOKACIJI

Na temelju članka 35. Zakona o sustavu civilne zaštite („Narodne Novine“ broj 82/15, 118/18), a sukladno Odluci o donošenju Procjene rizika od velikih nesreća za Općinu Kloštar Ivanić (KLASA: 810-01/18-01/01, URBROJ: 238/14-01-148-13, od 18.04.2018. godine) načelnik Stožera civilne zaštite Općine Kloštar Ivanić donosi Odluku o imenovanju koordinatora na lokaciji Općine Kloštar Ivanić (KLASA: 810-01/19-01/02, URBROJ: 238/14-02-19-8, od 25. studenog 2019.god.).

Koordinator na lokaciji u slučaju velike nesreće i katastrofe je osoba koja koordinira aktivnosti operativnih snaga sustava civilne zaštite na mjestu intervencije.

Koordinatori na lokaciji Općine Kloštar Ivanić imenovani su za sljedeće rizike:

* Potres,
* Poplave; Poplave izazvane izlijevanjem kopnenih vodenih tijela,
* Ekstremne vremenske pojave; Ekstremne temperature,
* Ekstremne vremenske pojave; Mraz (Padaline),
* Ekstremne vremenske pojave: Tuča (Padaline),
* Epidemije i pandemije,
* Suša.

Kontakt podaci koordinatora na lokaciji, kao i drugih operativnih snaga sustava civilne zaštite (adrese, fiksni i mobilni telefonski brojevi), kontinuirano se ažuriraju u planskim dokumentima Općine te evidenciji pripadnika operativnih snaga.

Koordinatora na lokaciji određuje načelnik nadležnog stožera civilne zaštite, ovisno o specifičnostima izvanrednog događaja u otklanjanju posljedica kojeg se angažiraju kapaciteti više operativnih snaga, u pravilu iz sastava operativne snage sustava civilne zaštite koja ima vodeću ulogu u provedbi intervencije.

Sukladno članku 26. Pravilnika o mobilizaciji, uvjetima i načinu rada operativnih snaga sustava civilne zaštite („Narodne Novine“ broj 69/16), Općina Kloštar Ivanić će po usvajanju nove Procjene rizika od velikih nesreća u planu djelovanja civilne zaštite i u suradnji s operativnim snagama sustava civilne zaštite utvrditi popis potencijalnih koordinatora na lokaciji s kojeg, ovisno o specifičnostima izvanrednog događaja, načelnik nadležnog stožera civilne zaštite koordinatora određuje i upućuje na lokaciju sa zadaćom koordiniranja djelovanja različitih operativnih snaga sustava civilne zaštite i komuniciranja sa stožerom tijekom trajanja poduzimanja mjera i aktivnosti na otklanjanju posljedica izvanrednog događaja.

## 3.7. PRAVNE OSOBE OD INTERESA ZA SUSTAV CIVILNE ZAŠTITE

Na temelju članka 17. st. 1. alineja 3. Zakona o sustavu civilne zaštite („Narodne Novine“ broj 82/15, 118/18),čl. 47. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne Novine“ broj 47/17) Procjene rizika od velikih nesreća za područje Općine Kloštar Ivanić („Glasnik Zagrebačke županije“ broj 16/18), članka 27. Statuta Općine Kloštar Ivanić („Glasnik Zagrebačke županije“ broj 04/18), uz suglasnost Ministarstva unutarnjih poslova (KLASA: 810 09/18-05/19, URBROJ: 511-543-21-01-19-4, od 21. siječnja 2019. godine), Općinsko vijeće Općine Kloštar Ivanić na 15. sjednici održanoj dana 31.01.2019. godine donijelo je Odluku o određivanju pravnih osoba od interesa za sustav civilne zaštite (KLASA: 810-01/18-01/05, URBROJ: 238/14-01-19-22, od 31.01.2019.god.).

Pravne osobe od interesa za sustav civilne zaštite u spašavanju stanovništva, materijalnih i

kulturnih dobara Općine Kloštar Ivanić određuju se kako slijedi:

* CMB d.o.o.,
* Gradnja Lipovec d.o.o.,
* Kloštar Gradnja d.o.o.,
* Jakopović d.o.o.,
* Mlin i pekare Sisak,
* Centar ST d.o.o.,
* Lovačko društvo “Srndać” Kloštar Ivanić,
* Streljačka družina “Lipovec”.

Pravne osobe od interesa za civilnu zaštitu mogu se angažirati u situacijama koje su opasne po sigurnost stanovništva, materijalnih i kulturnih dobara i okoliša, a svojom opremom i osposobljenošću kadrova mogu adekvatno odgovoriti na potencijalno opasne situacije te kao kapaciteti za zbrinjavanje unesrećenih, nakon usvajanja nove Procjene rizika od velikih nesreća, Općinsko vijeće donijeti će novu odluku o određivanju pravnih osoba od interesa za sustav civilne zaštite Općine Kloštar Ivanić, na temelju prethodne suglasnosti Područnog ureda civilne zaštite Zagreb, a sukladno rezultatima nove Procjene rizika od velikih nesreća Općine Kloštar Ivanić.

Kontakt podaci pravnih osoba od interesa za sustav civilne zaštite kao i drugih operativnih snaga sustava civilne zaštite (adrese, fiksni i mobilni telefonski brojevi), kontinuirano se ažuriraju u planskim dokumentima Općine

# 4. OSTALI SUDIONICI SUSTAVA CIVILNE ZAŠTITE

U slučaju katastrofalnih posljedica, osim analizom navedenih odgovornih i upravljačkih te operativnih kapaciteta, u sanaciju posljedica prijetnje se uključuju redovne gotove snage – pravne osobe, koje postupaju prema vlastitim operativnim planovima, odnosno:

* MUP - Policijska uprava Zagrebačka, Policijska postaja Ivanić Grad
* Postrojba civilne zaštite za spašavanje iz ruševina
* Centar za socijalnu skrb Ivanić Grad
* Caritas Zagrebačke županije
* Ivakop d.o.o. za komunalne djelatnosti
* Hrvatske šume, Uprava šuma Podružnica Zagreb, Šumarija Zagreb,
* Hrvatski Telekom d.d. Zagreb
* Ivaplin d.o.o. za distribuciju i opskrbu plinom
* Hrvatski zavod za toksikologiju i antidoping Zagreb
* Veterinarska stanica d.o.o. Ivanić Grad
* HEP ODS d.o.o „Elektra“ Zagreb – Pogon Ivanić Grad
* Županijska uprava za ceste Zagrebačke županije
* Zavod za hitnu medicinu Zagrebačke županije
* Zavod za javno zdravstvo Zagrebačke županije
* Dom zdravlja Zagrebačke županije
* Dom zdravlja Ivanić Grad
* Županijska bolnica Zagrebačke županije
* Hrvatske vode – Vodnogospodarski odjel za gornju Savu
* MUP – Ravnateljstvo civilne zaštite – Područni ured civilne zaštite Zagreb
* Hrvatska poljoprivredno - šumarska savjetodavna služba – Savjetodavna služba Zagrebačke županije

# 5. KAPACITETI ZA ZBRINJAVANJE I DRUGI OBJEKTI ZA SKLANJANJE

Zaštita i sklanjanje ljudi u slučaju elementarnih nepogoda i ratnih opasnosti osigurava se privremenim izmještanjem stanovništva, izgradnjom skloništa te prilagođavanjem pogodnih prirodnih, podrumskih i drugih pogodnih građevina za funkciju sklanjanja ljudi.

Obaveza izgradnje skloništa sukladno „Pravilniku o kriterijima za određivanje gradova i naseljenih mjesta u kojima se moraju graditi skloništa i drugi objekti za zaštitu‟ („Narodne Novine“ broj, 2/91 ) utvrđena je za naselja u kojima živi preko 2.000 stanovnika. U obuhvatu Prostornog plana uređenja Općine nema takvih naselja. Slijedom toga u naseljima Općine izgradnja skloništa nije obavezna. Zaštita stanovništva osigurat će se izgradnjom zaklona. Za zaklon će se koristiti podrumske prostorije te zakloni izgrađeni u slučaju neposredne ratne opasnosti na slobodnim površinama. Uz javne objekte u kojima se okuplja veći broj ljudi potrebno je planirati slobodne površine na kojima će se omogućiti izgradnja zaklona u slučaju neposredne opasnosti.

**Tablica 9: Prikaz objekata za zbrinjavanje i pripremu hrane**

|  |  |  |  |
| --- | --- | --- | --- |
| **Naselje** | **Naziv građevine** | **Adresa** | **Kapaciteti** |
| Obreška Donja | Pučki dom | Obreška Donja bb | 40 |
| Obreška Gornja | Pučki dom | Obreška Gornja bb | 20 |
| Stara Marča | Pučki dom | Stara Marča bb | 20 (nema kuhinje) |
| Bešlinec | Pučki dom | Bešlinec bb | 50 |
| Krišci | Pučki dom | Krišci bb | 70 |
| Čemernica Lonjska | Pučki dom | Čemernica Lonjska bb | 40 |
| Kloštar Ivanić | Pučki dom | Trg sv. Ivana bb | 70 (nema kuhinje) |
| Lipovec Lonjski | Pučki dom | Lipovac Lonjski bb | 70 |
| Ščapovec | Pučki dom | Ščapovec bb | 30 |
| Predavec | Pučki dom | Dubrovačka 27 | 30 (nema kuhinje) |
| Sobočani | Pučki dom | Graničarska 15 | 30 |
| Kloštar Ivanić | OŠ Braće Radić | Školska 20 | 400 |
| Kloštar Ivanić | Sportska dvorana | Školska 20 | 150 |

# 6. ANALIZA FINANCIRANJA SUSTAVA CIVILNE ZAŠTITE U 2021. GODINI

Sredstva namijenjena za financiranje sustava civilne zaštite, definirana su Proračunom Općine Kloštar Ivanić za 2021. godinu. Tijekom 2021. god. Općina Kloštar Ivanić u sustav civilne zaštite uložila je 107.590,04 kuna.

# 7. ZAKLJUČAK

Zakonom o sustavu civilne zaštite („Narodne Novine“, broj 82/15, 118/18, 31/20, 20/21) uređuje se sustav i djelovanje civilne zaštite kao i obaveze jedinica lokalne samouprave u sustavu.

Razmatrajući stanje sustava civilne zaštite na području Općine Kloštar Ivanić uvažavajući navedeno stanje operativnih snaga, može se konstatirati:

* Općinsko vijeće Općine Kloštar Ivanić usvojilo je Procjenu rizika od velikih nesreća za Općinu Kloštar Ivanić 2021.god.
* Općinski načelnik Općine Kloštar Ivanić donio je Plan djelovanja civilne zaštite Općine Kloštar Ivanić 2020.god., Općina Kloštar Ivanić izraditi će novi Plan djelovanja civilne zaštite Općine Kloštar Ivanić sukladno članku 59., stavku 3. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“ broj 66/21).
* Na području Općine Kloštar Ivanić ustrojen je Stožer civilne zaštite, koji pravodobno obavlja sve svoje zadaće, razmatra problematiku te vrši prirpemu za moguće prijetnje na području Općine Kloštar Ivanić,
* Operativne snage vatrogastva Općine Kloštar Ivanić odgovaraju na sve zadaće u protupožarnoj zaštiti, ali i ostalim ugrozama te se kao gotova snaga uvijek spremni uključiti u zaštitu i spašavanje stanovništva i imovine, a s ciljem podizanja operativne spremnosti pripadnika vatrogasne postrojbe potrebno je kontinuirano provoditi osposobljavanje i usavršavanje istih te pristupiti nabavci nove opreme i sredstava kao i održavanju postojeće,
* Crveni križ je respektabilan subjekt koji osigurava trajnu i dobru pripremljenost svojih članova za djelovanje u slučaju katastrofa, da bi njihova aktivnost i spremnost bila na još većoj razini potrebno je sustavno nastaviti s ulaganjem u pripremu i opremanje ekipa za brzo reagiranje na katastrofe i otklanjanje posljedica katastrofe,
* Hrvatska gorska služba spašavanja svojim aktivnostima spašavanja, kao i preventivnim i edukacijskim programima doprinosi sigurnosti ljudi i imovine, takvi programi, ali i oprema zahtijevaju stalno ulaganje, kako bi se razina spremnosti povećala,
* Općinski načelnik Općine Kloštar Ivanić imenovao je povjerenike civilne zaštite i njihove zamjenike sukladno članku 21. stavku 1. Pravilnika o mobilizaciji, uvjetima i načinu rada operativnih snaga sustava civilne zaštite (“Narodne Novine” broj 69/16),
* Načelnik Stožera civilne zaštite Općine Kloštar Ivanić imenovao je koordinatore na lokaciji 2019.god., sukladno članku 26. Pravilnika o mobilizaciji, uvjetima i načinu rada operativnih snaga sustava civilne zaštite („Narodne Novine“ broj 69/16), Općina Kloštar Ivanić će po usvajanju Procjene rizika od velikih nesreća 2021.god. u planu djelovanja civilne zaštite i u suradnji s operativnim snagama sustava civilne zaštite utvrditi popis potencijalnih koordinatora na lokaciji s kojeg, ovisno o specifičnostima izvanrednog događaja, načelnik nadležnog stožera civilne zaštite koordinatora određuje i upućuje na lokaciju sa zadaćom koordiniranja djelovanja različitih operativnih snaga sustava civilne zaštite i komuniciranja sa stožerom tijekom trajanja poduzimanja mjera i aktivnosti na otklanjanju posljedica izvanrednog događaja.
* Pravne osobe od interesa za civilnu zaštitu Općine Kloštar Ivanić određene su 2019.god, nakon usvajanja nove Procjene rizika od velikih nesreća 2021.god., Općinsko vijeće donijeti će novu odluku o određivanju pravnih osoba od interesa za sustav civilne zaštite Općine Kloštar Ivanić, na temelju prethodne suglasnosti Područnog ureda civilne zaštite Zagreb, a sukladno rezultatima nove Procjene rizika od velikih nesreća Općine Kloštar Ivanić 2021.god.,
* U Proračunu Općine Kloštar Ivanić osiguravaju su financijska sredstva koja omogućavaju ravnomjerni razvoj sustava civilne zaštite.

Slijedom navedenog, može se zaključiti da trenutno ustrojeni sustav civilne zaštite na području Općine Kloštar Ivanić omogućava izvršavanje zadaća u sustavu civilne zaštite.

KLASA: 810-03/21-01/03

URBROJ: 238/14-01-21-17

Kloštar Ivanić, 07.12.2021.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKO VIJEĆE

Predsjednik Općinskog vijeća:

Krešimir Bunjevac